**O B R A Z L O Ž E NJ E**

**ODLUKE O DOPUNI STATUTA OPĆINE KRŠAN**

**1. PRAVNI TEMELJ ZA DONOŠENJE ODLUKE**

- Zakon o lokalnoj i područnoj (regionalnoj) samoupravi (''Narodne Novine'' br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćen tekst, 137/15, 123/17, 98/19, 144/20.)

- Statut Općine Kršan (''Službeno glasilo Općine Kršan'' br. 6/09, 5/13, 02/18, 05/20, 02/21.)

Pravni temelj za donošenje Odluke o izmjenama i dopunama Statuta Općine Kršan je odredba članka 35. stavka 1. točke 1. Zakona o lokalnoj i područnoj (regionalnoj) samoupravi kojom je propisano da predstavničko tijelo donosi statut jedinice lokalne samouprave te odredba članka 19. Statuta Općine Kršan kojom je propisano da Općinsko vijeće donosi Statut Općine.

**2. OSNOVNA PITANJA I POSTUPAK KOJA SE DEFINIRAJU OVIM AKTOM**

Statut Općine Kršan donijelo Općinsko vijeće na sjednici održanoj dana 08. rujna 2009. i objavljen je u Službenom glasilu Općine Kršan, broj 6/2009, izmijenjen je do sada četiri puta i iste su objavljene u Službenom glasilu Općine Kršan, broj: 5/13, 02/18, 05/20, 02/21.

Hrvatski sabor je donio Zakon o izmjenama i dopunama Zakona o savjetima mladih (Narodne novine 83/23), gdje je predstavničko tijelo dužno uskladiti svoje Statute i druge opće akte u roku 90 dana od dana stupanja na snagu.

Predloženom Statutarnom odlukom se usklađuje Statut Općine s odredbama navedenog Zakona na način da Općina Kršan osniva Savjet mladih kao savjetodavno tijelo koje promiče i zagovara prava, potrebe i interese mladih na području Općine Kršan. Način osnivanja, izbor članova i djelokrug njihova djelovanja te druga pitanja od značaja za rad savjeta mladih regulirat će se posebnom odlukom Općinskog vijeća

**3. TEKST NACRTA AKTA**

Priložen je u privitku.

**4. FINANCIJSKA SREDSTVA POTREBNA ZA PROVEDBU OVOG AKTA**

Financijska sredstva za provedbu ovog akta osigurat će su u Proračunu Općine Kršan.

**OPĆINA KRŠAN**